ലാംബ്ഡ 4എസ്

ലാംബ്ഡ ജപ്പാന്റെ റോക്കറ്റുകളുടെ ശ്രേണിയാണ്. പലതരം റോക്കറ്റുകൾ ഈ ശ്രേണിയിൽ പെടും. ലാംബ്ഡ 2, LS-A, LSC-3, ലാംബ്ഡ 3, ലാംബ്ഡ 4, LS-C എന്നിവ അവയിൽ ചിലവയാണ്. ടോക്കിയോ സർവ്വകലാശാലയുടെ ഇൻസ്റ്റിട്യൂട്ട് ഓഫ് ഇൻഡസ്ട്രിയൽ സയൻസ്, ആ സർവ്വകലാശാലയുടെ തന്നെ, ഇസ്റ്റിട്യൂട്ട് ഓഫ് സ്പേസ് ആന്റ് ആസ്ട്രോനാട്ടിക്കൽ സയൻസ്, പ്രിൻസ് മോട്ടോർ കമ്പനി എന്നിവ സംയുക്തമായാണ് ഇവ വികസിപ്പിച്ചത്. 

1970 ഫെബ്രുവരി 1നു ജപ്പന്റെ ആദ്യ കൃത്രിമോപഗ്രഹമായ ഓസുമി ലാംബ്ഡ 4 റോക്കറ്റ് ഉപയോഗിച്ച് വിക്ഷേപിച്ചു. 
ലാംബ്ഡ റോക്കറ്റുകൾ നിയന്ത്രിത സാങ്കേതികവിദ്യ ഉപയൊഗിച്ചല്ല നിർമ്മിച്ചിരുന്നത്. ആ വിദ്യ സൈനിക ആവശ്യങ്ങൾക്കായാണ് അന്ന് ഉപയോഗിച്ചുവന്നത്. 

9 പ്രാവശ്യം ലാംബ്ഡ റോക്കറ്റ് വിക്ഷെപിച്ചിട്ടുണ്ട്. എങ്കിലും 5 എണ്ണം പരാജയമായിരുന്നു. ആദ്യ വിക്ഷേപണം 1966 സെപ്റ്റംബർ 26നു കഗോഷിമായിൽനിന്നുമാണ് വിക്ഷേപിച്ചത്. നാലാം ഘട്ടം പരാജയപ്പെട്ടതോടെ റോക്കറ്റ് നഷ്ടമായി. 1974 സെപ്റ്റംബർ 1നു ആണ് അവസാനമായി ഇതു വിക്ഷേപിച്ചത്.

വർഗ്ഗം:ബഹിരാകാശ വിക്ഷേപണ വാഹനങ്ങൾ